# Medfinansieringsordninga for digitaliseringstiltak i staten

## Rettleiing til utfylling av søknaden

For å søke om midlar frå *Medfinansieringsordninga* er det en føresetnad at prosjektet/tiltaket har vore gjennom konseptfasen (jf. Prosjektveiviseren.no), relevante tiltak er vurdert og det er avgjort kva tiltak/løysing en vil gå vidare med.

Dette dokumentet inneheld rettleiing til:

* utfylling av søknaden under fana **Sentrale føresetnader**
* utfylling av søknaden under fana **Registrer nytteverknadar** og **Registrer kostnadsverknadar**.

## Kartlegge nytte- og kostnadsverknadar av tiltaket

Her skal de fylle inn nytte- og kostnadsverknadane av tiltaket. Sjå [DFØs nettsider](https://dfo.no/fagomrader/utredning-og-analyse-av-statlige-tiltak) om utgreiingsinstruksen og krav til samfunnsøkonomisk analyse.

Verknadane skal beskrivast som endringar samanlikna med nullalternativet. Det vil seie dagens situasjon og forventa vidare utvikling viss ingen tiltak blir sette i verk på området. Nullalternativet kan bli resultatet viss ingen nye tiltak blir sett i verk, og det er viktig at nullalternativet er eit realistisk alternativ. Dette betyr at en skal ta med kostnadar for det minimum av vedlikehald som er nødvendig for at alternativet er reelt.

Berre verknadar av ei viss betydning og omfang tas med. Dette omfattar både nytteverknadar (fordeler) og kostnadsverknadar (ulemper). Det er viktig at en har et breitt perspektiv når en kartlegg nytte- og kostnadsverknadar og at en ikkje berre vurderer dei verksemdsinterne verknadane. Nytte- og kostnadsverkandar omfattar fordeler og ulemper for alle type aktørar og inkluderer både konsekvensar for offentlege verksemder, privat næringsliv, privatpersonar og andre grupper.

For å kartlegge verknadar kan det ofte vere til hjelp å vurdere kven som blir påverka av prosjektet, korleis dei blir påverke og når dei blir påverka.

|  |
| --- |
| ***OBS! Ende-effekt versus del-effekt i samfunnsøkonomiske analysar***  Ofte oppstår verknadane av eit tiltak som ei verknadskjede som endar opp i en samfunnseffekt eller en ende-effekt. Eksempelvis kan et tiltak bidra til meir styringsinformasjon, som igjen bidrar til betre styring av verksemda som deretter bidrar til høgare kvalitet på tenester og/eller redusert ressursbruk. Nytte- og kostnadseffektar i ei samfunnsøkonomisk analyse er ende-effektar i verknadskjeda og ikkje del-effektar av eit tiltak.  Som en hovudregel skal berre eitt ledd i verknadskjeda teljast med. Av og til kan det likevel vere tenleg å vurdere eit tidlegare ledd i kjeda som er «nærare» tiltaket, men da må en gjere greie for korleis verknaden en vurderer bidrar til å oppnå samfunnseffekten. Eksempelvis må en gjere greie for kva slags samfunnseffekt auka styringsinformasjon vil gi.  ***Eksempel 1:*** Auka styringsinformasjon kan vere en konsekvens av eit tiltak, men det er ikkje en nytteeffekt i seg sjølv. Nytteeffekten er det en eventuelt kan oppnå med auka styringsinformasjon som eksempelvis auka kvalitet på tenester eller redusert ressursbruk.  ***Eksempel 2:*** Auka kontrolldekning på grensa kan vere en konsekvens av eit IKT prosjekt i Tolletaten, men det er ikkje en nytteeffekt. Betre ivaretaking av helse og sikkerheit eller redusert kriminalitet kan derimot vere nytteeffektar som blir oppnådd gjennom auka kontrolldekning på grensa. |

### Identifisere og beskrive nytteverknadar

*Nytteverknadar* kan også kallast positive effektar, fordeler eller gevinstar. En nytteverknad er ein verknad som aukar velferda for éi eller fleire grupper i samfunnet, eller for samfunnet samla sett som følge av tiltaket. Kartlegginga av nytteverknadar skal munne ut i ei utfyllande liste over nytteeffektar.

Tidsinnsparing utgjer ofte ein vesentleg del av dei prissette nytteverknadene av eit digitaliseringstiltak. Det er derfor viktig å nøye vurdere kven som blir påverka av tiltaket og størrelsen på tidsinnsparingane ein kan oppnå med tiltaket. *Eksempel 3* og *Eksempel 4* beskriver to statlege digitaliseringsprosjekt der det blei estimert vesentlege tidsinnsparingar i både privat og statleg sektor.

Dersom en ny løysing skal erstatte den gamle, skal bortfall av drifts- og vedlikehaldskostnadar for den gamle løysinga førast som ein nytteverknad. Drifts- og vedlikehaldsutgifter til ny løysing tar ein med i sin heilskap under kostnadsverknadar.

|  |
| --- |
| ***OBS! Fokuser på god kvalitet ved estimering av tidsinnsparingar***  Tidsinnsparing som vedkjem mange brukarar eller aktørar blir ofte vesentlege storleikar på samfunnsøkonomisk nivå.  ***Eksempel 3:*** I samfunnsøkonomisk analyse av å innføre pålegg i offentleg forvaltningsverksemd om bruk av utgåande e-faktura til næringsverksemd utgjorde tidsinnsparing i privat sektor 67 prosent av dei prissette effektane. Totalt blei tidsinnsparing i privat sektor estimert til å vere mellom 449 millionar kroner til 1045 millionar kroner avhengig kva deler av offentleg sektor tiltaket skulle gjelde for. En antok at tidsinnsparinga per faktura var 20 minutt for dei som tidlegare hadde behandla fakturaen manuelt.  ***Eksempel 4:*** I konsekvensutredning av digitalisering av skjema for Fornyings-, administrasjons- og kyrkjedepartementet blei det vurdert at et tiltak som pålegg statlege verksemder å legge til rette for digital innsending av skjema vil vere samfunnsøkonomisk lønsamt. Utrekningane viste at tiltaket ville gje ein samfunnsøkonomisk gevinst på 1,7 milliardar kroner, dersom det mest effektive alternativet vart realisert. Om lag to tredjedel av gevinstane var tidsinnsparingar i de statlege verksemdene, mens ein tredjedel var tidsinnsparing hos næringsliv og privatpersonar. |

Tabell 4 til Tabell 6 nedanfor viser nytteverknadar som ofte oppstår ved digitaliseringsprosjekt. Verknadane som blir Oppgitt i desse tabellane kan som regel kvantifiserast gjennom prissetting. Ikkje-prissette nytteverknadar som ofte oppstår i digitaliseringstiltak er vist i Tabell 10.

### Identifisere kostnadsverknadar

Med *kostnadsverknadar* meiner vi all bruk av ressursar som oppstår som følge av tiltaket. Her er det viktig å få med alle kostnadsverknadar. Det er viktig å tenke breitt når ein kartlegg kostnadar og at ein nøye vurderer konsekvensane tiltaket kan ha utanfor si eiga verksemd. Det gjelder også investerings- og driftskostnadar andre verksemder eller kommunal sektor vil ha for å ta i bruk ei ny løysing.

|  |
| --- |
| ***OBS! Inkluder også intern ressursbruk i verksemda***  En typisk fallgruve er at ein ikkje tar med ressursbruk internt i offentlege verksemder, men berre utgifter som har budsjettmessige konsekvensar for verksemda. Dersom prosjektet eksempelvis krev 30 vekeverk i planlegging og forprosjekt skal dette inkluderast i investeringskostnaden knytt til prosjektet. |

Tabell 7 til Tabell 9 i vedlegg viser kostnadsverknadar som ofte oppstår ved digitaliseringsprosjekt. Desse kostnadsverknadene kan som regel prissettast. Ikkje-prissette kostnadsverknadar som ofte oppstår i digitaliseringsprosjekt er vist i Tabell 10.

## Prissette verknadar

Nytte- og kostnadseffektar skal talfestast og så lenge det er fagleg forsvarleg og tenleg verdsettast i kroner. Alle prisar og kostnadar som inngår ved utrekning av netto noverdi skal vere eks. mva.[[1]](#footnote-2)

***Nokre tips for å vurdere verknadar av digitaliseringstiltak***

* Ein bør så langt som mogleg bygge på erfaringsdata. Desse hentar ein i beste fall fr å eiga eller liknande verksemd, alternativt frå privat sektor eller internasjonalt. Erfaringsdata kan likevel vere mindre relevante i marknader preget av rask teknologisk utvikling.
* Anslaga bør utarbeidast av fleire personar, helst med variert bakgrunn, for på denne måten å styrke og bygge opp under estimata.
* I estimeringsarbeidet bør ein unngå eit for tidkrevjande detaljfokus, men heller sikte mot gode, overordna anslag.
* Mange IKT-prosjekter nødvendiggjer eller mogleggjer nye måtar å utføre arbeidsoppgåver på. IKT stimulerer ofte både til endringar i arbeidsprosessane og i den interne organiseringa av verksemdene, som igjen kan avhenge av verksemdenes omstillingsevne. Dette gjer det vanskeleg å estimere dei forventa nytteverknadar og kostnadar som følgjer av sjølve prosjektet. Dersom ein finn det riktig å inkludere slike organisasjonsendringar som ein del av forventa verknadar, bør føresetnadane gå klart fram. Ved behov kan desse føresetnadane drøftast nærare i usikkerheitsanalysen.
* Ved verdsetting av kostnadsverknadane i IKT-prosjekter bør man vere merksam på at det er lett å undervurdere kostnadane ved for eksempel å ta i bruk ny teknologi, at det kan bli overgangsproblem og ekstra kostnadar ved implementering, drift og brukarstøtte samt vedlikehald.

Ved prissetting av verknadar må alle viktige føresetnader som ligg til grunn for analysen dokumenterast. Dette skal gjerast under fana Sentrale føresetnader i søknaden.

#### Om prissetting av tidsinnsparing eller auka tidsbruk

En viktig del av den samfunnsøkonomiske analysen er å prissette auka eller redusert tidsbruk.

Å vurdere forventa reduksjon i tidsbruk er ei krevjande øving ettersom det ofte er vanskeleg å ta stilling til korleis verksemda sine arbeidsprosessar blir endra som følge av et digitaliseringsprosjekt. Ein må også vurdere korleis andre aktørar og verksemder sin tidsbruk blir endra som følge av tiltaket. For å rekne på endring i tidsbruk må ein altså vurdere i kva grad dagens arbeidsprosessar blir endra som følge av digitaliseringstiltaket og korleis dette påverkar tidsbruk internt og eksternt.

I utrekninga av netto noverdi skal det skiljast mellom tidsbruk i arbeidstid og fritid. I utgangspunktet skal timeprisane som presentert i Tabell 1 til verdsetting av tidsbruk i arbeidstid eller fritid brukast.[[2]](#footnote-3) Dersom mein fråvik desse verdiane skal det gis ei fagleg grunngiving.

*Timepris arbeid* er basert på at tid i arbeid blir verdsett ut frå faktiske kostnadar til personal knytt til prosjektet. Vi har vald denne tilnærminga for å komme nærast mogleg reelle nytteverknadar for statlege verksemder. Godkjent timesats er inntil 1,2 promille av avtalt og reell årslønn, men avgrensa til kr 700,- pr time. Eitt årsverk blir rekna til 1 695 timer. Det er i søknadsmalen brukt standard timepris på kr 587,-. Denne kan bli oppdatert ved behov i tråd med godkjent timesats.

*Timepris fritid* er basert på netto lønskostnad i privat sektor.[[3]](#footnote-4)

Dersom tidsinnsparinga gjeld privatpersonar bør timeprisen for fritid brukst. Eit eksempel på når ein bør bruke timepris fritid er illustrert i *Eksempel 7*. Dersom tidsinnsparinga gjeld offentlege eller private verksemder bør timepris i arbeid brukast.

Tabell 1: Timeprisar, oppdatert 2022

|  |  |
| --- | --- |
| **Timepris** | **Timepris i kroner per time** |
| Timepris arbeid | 587 kr |
| Timepris fritid | 320 kr |

*Eksempel 5* illustrerer korleis ein brukar desse timeprisane til å verdsette tidsbruk.

Et viktig poeng er at all tid som blir frigjort som følge av digitaliseringstiltak skal prissettast. Tidsinnsparinga skal reknast med sjølv om deler av den frigjorte tida blir planlagt brukt internt til andre oppgåver (jf. krav til gevinstrealisering i retningslinjene for medfinansieringsordninga).Dette er illustrert i *Eksempel 6* under.

Det skal *ikkje* tas med «fiktive» innsparingar som for eksempel ein truleg må tilsette x tall nye medarbeidarar for å ta unna ei aukande saksmengd dersom ikkje den digitale løysinga blir gjennomført.

|  |
| --- |
| ***Verdsetting av tidsinnsparing***  ***Eksempel 5:*** Det er anslått at tiltak A vil gi ei årleg tidsinnsparing på 500 timer pga. effektivisering av ein arbeidsprosess. Tiltak A startar opp i 2024 og har ei levetid på 10 år. Det er føresett at denne tidsinnsparinga vil bli realisert frå 2025. Dette betyr at staten årleg sparer 500 timer over tiltakets levetid. Med ein timepris på 587 kr vil dette gi ei årleg innsparing på 280 000 kr.  ***Eksempel 6:*** Er nyttegevinsten av disse to tiltaka like?   * Tiltak B gjer at ein kan redusere ressursbruken med eitt årsverk i en avdeling som kan brukast på eit anna område i verksemda. * Tiltak C betyr at ein nedbemannar eitt årsverk i verksemda.   Nyttegevinsten av dei to tiltaka er like. 1 årsverk svarer til 1695 timer. For begge tiltaka oppnår ein nytteeffekt på 1695 timer \* 587 kr = 949 200 kroner.  ***Eksempel 7:*** Et hypotetisk tiltak D gjer at det i gjennomsnitt tar 15 min kortare tid for ein privatperson å søke om startlån hos Husbanken. Startlånordninga mottar årleg rundt 15 000 søknader. Her bør ein bruke timepris fritid for å estimere verdien av tidsinnsparinga. Totalt betyr tiltaket ei tidsinnsparing for privatpersonar på ¼ timer \* 15 000 søknader = 3750 timer. Denne tidsinnsparinga blir verdsett til 3750 timer \* 320 kr/time = 1 143 750 kroner i året. |

## Berekne netto noverdi

1. **Vel fane «Generelle føresetnadar»**

* Oppgi informasjon om digitaliseringsprosjektet:
  + Første driftsår er det året tiltaket blir sett i drift, dvs. det første året tiltaket gir nytteverknadar.
  + Tiltakets siste leveår: Vi regner vanlegvis 10 års levetid for digitaliseringstiltak.
* Om standard føresetnader:
  + Kalkulasjonsrenta er sett til 4 prosent. Denne føresetnaden skal ikkje endrast.
  + Timeprisar: I malen er det brukt standard timeprisar, sjå pkt. 2. Her kan ein om ønskjeleg legge inn ein annan timepris, men avgrensa til kr 700,- pr time. Sjå pkt. 2 over.
  + Forventa reallønsvekst er sett til 1,3 prosent. Denne føresetnaden skal ikkje endrast.[[4]](#footnote-5)

1. **Vel fane «Registrer nytteverknadar»**

* Prissette nytteverknadar skal skrivast inn separat for verksemda (interne verknadar), for andre statlege verksemder, for kommunal sektor, for privat næringsliv og for privatpersonar.
* Ein registrerer dei verknadane som er relevante for tiltaket. Dersom verknaden ikkje er relevant for tiltaket lar ein dei grøne felta vere blanke.
* Ved registrering av tidsinnsparingar:
  + «Kor stor tidsinnsparing oppnår ein per år med tiltaket?»: Registrer tal timar redusert tidsbruk per år. Dersom tal timar varierer, registrerer ein gjennomsnittleg årleg reduksjon i tal timar.
  + «Frå kva år realiserast tidsbesparinga?»: Registrer det første året med tidsinnsparing.
* Registrering av reduksjon i drifts- og vedlikehaldskostnadar:
  + Kostnader skal vere basert på dagens prisnivå. Alle kostnadar som blir Oppgitt skal vere eks. mva.
  + «Kor stor reduksjon i årlege drifts- og vedlikehaldskostnadar oppnår ein?»: Dersom kostnadsreduksjonen skjer gradvis, kan ein føre opp gjennomsnittleg årleg kostnadsreduksjon.
  + «Frå kva år realiserast kostnadsbesparinga?»: Her fører ein opp første år med kostnadsinnsparing..
* Registrering av auka inntekter i verksemda
  + Nokre verksemder mottar betaling for sin tenesteyting, desse verksemdene kan oppgi forventa auka inntekt av tiltaket.
  + Inntektsauke skal vere basert på dagen prisnivå eks. mva.
  + Om inntektsauken skjer gradvis kan ein føre opp gjennomsnittleg årleg inntektsauke.
  + «Frå kva årstal realiserast auka inntekt». Her fører ein opp første år med økt inntekt.

1. **Vel fane «Registrer kostnadsverknadar»**

* Kostnadsverknadar skal skrivast inn separat for verksemda (interne verknadar), for andre statlege verksemder, for kommunal sektor, for privat næringsliv og for privatpersonar.
* Ein registrerer de verknadene som er relevante for tiltaket. Dersom verknaden ikkje er relevant for tiltaket lar en de grøne felta vere blanke.
* Ved registrering av kostnader skal ein legge inn kostnadar i alle år basert på dagens priser. Med andre ord skal priser haldast uendra frå år til år. Alle kostnadar som blir Oppgitt skal vere eks. mva.
* Kostnadar skal skrivast inn per år i dei grøne felta.
* Vær obs på at en i nokre grøne felt skal ein registrere tidsbruk og andre stader skal rin registrere kostnadar i kronebeløp.

|  |
| --- |
| ***Eksempel 8:*** Dersom eit digitaliseringsprosjekt medfører ein auke i drifts- og vedlikehaldskostnadar på 20 000 kroner årleg, skal det registrerast 20 000 kroner kvart år frå første driftsår og ut levetida. |

|  |
| --- |
| ***Eksempel 9:*** Dersom et digitaliseringsprosjekt medfører at ein må tilsette ein person for å drifte det nye systemet, skal en føre opp 1695 timer (eitt årsverk) kvart år frå personen tiltrer og ut levetida av prosjektet. |

1. **Fane «Berekning av noverdi»**

* Her blir dei årlege nytte- og kostnadsverknadene samanfatta.
* Her er det berre berekningar og resultat og ingen redigerbare celler.
* Det kan vere nyttig å sjå over tala og sjekke at nytte- og kostnadsverknadane ser rimelege ut.

1. **Fane «Til søknadsskjema»**

* Dersom berekningane av dei årlege nytte- og kostnadsverknadane ser rimelege ut kan ein gå vidare til arket «Til søknadsskjema»
* Her finn ein talgrunnlaget som skal gis opp under fane Søknad.

## Vurdere ikkje-prissette verknadar

Verknadar som ikkje kan verdsettast i kroner, skal vurderast kvalitativt ved bruk av verdimatrisemetoden ([jf. DFØ sin veileder for samfunnsøkonomisk analyse, kapt. 3.4.5](https://dfo.no/filer/Fagomr%C3%A5der/Utredninger/Veileder-i-samfunnsokonomiske-analyser.pdf)). Manglande moglegheit for prissetting av nytte og kostnadar må ikkje forvekslast med desse effektane si samfunnsøkonomisk betydning. Det er heilheita av prissette og ikkje-prissette effektar som blir lagt til grunn.

Den samfunnsøkonomiske verdien av dei ikkje-prissette verknadar finner man ved å bruke verdimatrisen (*Tabell 2*). Man ser på kvantum og einingsverdi i lys av kvarandre. Så viss ein til dømes har vurdert einingsverdien til å være «høy» og kvantumet til å være «middels positivt», kan ein lese av matrisen at den samfunnsøkonomiske verdien på den ikkje-prissette verknaden er «stor positiv».

Følgande verdimatrise skal brukast for å komme frem til samfunnsøkonomisk verdi:

Tabell 2: Verdimatrise – verktøy for å finne den samfunnsøkonomiske verdien av ikkje-prissette verknadar

|  |  |  |  |  |
| --- | --- | --- | --- | --- |
| **I hvilken grad påvirker tiltaket området? (kvantum)** | **Kva betydning har området som berøres for samfunnet? (einingsverdi)** | | | |
|  | **Liten** | **Middels** | **Høg** |
| **Stor positivt** | Middels positiv | Stor positiv | Meget stor positiv |
| **Middels positivt** | Liten positiv | Middels positiv | Stor positiv |
| **Lite positivt** | Ubetydeleg/ingen | Liten positiv | Middels positiv |
| **Verken positivt eller negativt** | Ubetydeleg/ingen | Ubetydeleg/ingen | Ubetydeleg/ingen |
| **Lite negativt** | Ubetydeleg/ingen | Liten negativ | Middels negativ |
| **Middels negativt** | Liten negativ | Middels negativ | Stor negativ |
| **Stor negativt** | Middels negativ | Stor negativ | Meget stor negativ |

Følgande ni-delte skala skal nyttast for å synleggjera den samfunnsøkonomiske verdien av ikkje-prissette verknadar i søknaden:

Tabell 3: Skala for å vurdere den samfunnsøkonomiske verdien av ikkje-prissette verknadar

|  |  |
| --- | --- |
| **Den samfunnsøkonomiske verdien av verknaden** | **Til fanene Søknad og Sentrale føresetnader** |
| Svært stor positiv | 9 |
| Stor positiv | 8 |
| Middels positiv | 7 |
| Liten positiv | 6 |
| Ubetydeleg/ingen | 5 |
| Liten negativ | 4 |
| Middels negativ | 3 |
| Stor negativ | 2 |
| Svært stor negativ | 1 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Eksempel på vurdering av ikkje-prissett verknad (frå DFØ sin veileder i samfunnsøkonomisk analyse)***  ***Eksempel 10:*** Eksempelet gjeld eit kompetansehevingstiltak for dei tilsette som utfører tenestene i barnevernet. Det er viktig å vurdere om det faktisk er slik at auka kompetanse hos dei tilsette i barnevernet kan føra til auka kvalitet på barnevernstenesta. Dømet tek utgangspunkt i verknaden «Auka helse og livskvalitet» for dei barna som har behov for tenestene til barnevernet.   1. Statistikk viser at over 55 000 barn og unge fekk hjelp frå barnevernet i 2017. Det er over 80 prosent av dei barnevernstilsette som manglar grunnkompetanse, og effekten av kompetansetiltak meiner ein derfor vil vera middels positiv. 2. Ulike studiar viser eit stort velferdstap som følgje av omsorgssvikt blant barn og unge. Vidare følgjer det av rundskriv R-109/2021 at ein kan bruka ein verdi som er dobbel så høg som for resten av populasjonen i ein tilleggsanalyse ved eventuell bruk av kvalitetsjusterte leveår.  |  |  |  |  | | --- | --- | --- | --- | |  | Kvantum | Einingsverdi | Samfunnsøkonomisk verdi | | Auka helse og livskvalitet | Middels positivt kvantum | Høg einingsverdi | Stor positiv verdi | |

### Vurdering av usikkerheit

Det er viktig å identifisere dei viktigaste usikkerheitsfaktorane og vurdere kva utslag desse kan gi på tiltakets lønsamheit. Dette skriv de inn under fana Sentrale føresetnadar.

Vi brukar ei forenkla usikkerheitsanalyse med følgjande trinn:

1. Vurder usikkerheita knytt til dei ulike verknadane. Gi ei kort grunngiving for vurderinga av usikkerheita for kvar verknad.
2. Klassifiser usikkerheita knytt til kvar verknad som *låg*, *moderat* eller *høg* basert på sannsynet for avvik og utslaget på lønsemda.
3. Gjer ei samla vurdering av usikkerheita knytt til prosjektet si samfunnsøkonomiske lønsemd.
4. Klassifiser usikkerheita knytt til prosjektet si lønsemd som *låg*, *moderat* eller *høg* basert på sannsynet for avvik frå forventa lønsemd og utslaget på lønsemda.

### Oppsummering

I fana Til\_Søknadsskjema blir følgjande informasjon henta inn:

* netto noverdi av prissette verknadar (blir henta frå fane Berekning av netto noverdi)
* netto noverdi per investert krone i offentleg sektor (blir henta frå same fane som over)
* dei ikkje-prissette verknadane sin samfunnsøkonomiske verdi på ein skala frå 1 til 9 (hent frå fane Sentrale føresetnadar)
* samla vurdering av usikkerheit knytt til kostnads- og nytteberekningane (hent frå same fane som over)

## Tabellar

Tabell 4: Prissette nytteverknadar som ofte oppstår ved digitaliseringsprosjekt i offentleg sektor (internt i verksemda og for andre offentlege verksemder)

|  |  |  |  |
| --- | --- | --- | --- |
|  | Nyttekategori | Beskriving | Eksempel |
|  | Tidsinnsparing i offentleg sektor | Varige tidsinnsparingar i arbeidsprosessar i offentleg sektor. | Effektivisert saksbehandling, færre manuelle arbeidsoppgåver osb. |
|  | Reduksjon i drift- og vedlikehaldskostnadar i offentleg sektor | Varig reduksjon i drift- og vedlikehaldskostnadar i offentlege verksemder utover tidsinnsparingar. | Bortfall av utgifter til drift og vedlikehald av gamle IT-løysingar, lokale, arkivfunksjonar og relatert infrastruktur, porto, konvoluttar, blekk og anne papirmateriell osb. |

Tabell 5: Prissette nytteverknadar som ofte oppstår ved digitaliseringsprosjekt i privat næringsliv

|  |  |  |  |
| --- | --- | --- | --- |
|  | Nyttekategori | Beskriving | Eksempel |
|  | Tidsinnsparing i privat næringsliv | Varige tidsinnsparingar i arbeidsprosessar. | Mindre tidkrevjande rapportering til offentlege verksemder. |
|  | Reduksjon i drift- og vedlikehaldskostnadar i privat næringsliv | Varig reduksjon i drift- og vedlikehaldskostnadar i privat næringsliv som oppstår som følge av tiltaket | Reduserte utgifter til lokale, arkivfunksjonar og relatert infrastruktur. |

Tabell 6: Prissette nytteverknadar som ofte oppstår ved digitaliseringsprosjekt for privatpersonar

|  |  |  |  |  |
| --- | --- | --- | --- | --- |
|  | Nyttekategori | Beskriving | Eksempel | |
|  | Tidsinnsparing for privatpersonar | Varige tidsinnsparingar for privatpersonar | | Mindre tidkrevjande rapportering til offentlege verksemder, enklare søknadsprosessar osb. | |

Tabell 7: Prissette kostnadsverknadar som ofte oppstår ved digitaliseringsprosjekt i offentleg sektor (internt i verksemda og for andre offentlege verksemder)

|  |  |  |
| --- | --- | --- |
| Kostnadskategori | Beskriving | Eksempel |
| Investeringskostnader | Inkluderer alle kostnader knytt til å etablere eit nytt IKT-system:   * Systemutvikling og planleggingskostnad inkludert forprosjekt * Innkjøpskostnad for nytt system eller oppgradering * Implementeringskostnad * Opplæringskostnadar for bruk av nytt IKT-system | Inkluderer innkjøpskostnadar til PCer, serverar, programvare m.m. og kostnadar ved å ta i bruk den nye løysinga, inkludert:   * Planleggings­kostnader * Konsulentar for å få sett opp systemet * Tilpassingar som eventuelt må gjerast mot andre system * Opplæring i ny systemløysing * Andre kostnadar som kjemi tilknyting til anskaffinga |
| Drifts- og vedlikehaldskostnadar knytt til nytt system | Inkluderer kostnader knytt til:   * Tidsbruk i det offentlege til drift og vedlikehald av nytt system * Andre kostnadar i det offentlege til drift og vedlikehald av nytt system | * Kostnader til IT-infrastruktur * Kostnader knytt til overvaking og driftstenester og vedlikehald av programvare |
| Endrings- og omstillingskostnadar i offentleg sektor | Inkluderer kostnader knytt til:   * Planlegging av organisasjonsendringar * Kurs og opplæringstiltak til endra arbeidsoppgåver * Anna tidsbruk og kostnadar knytt til endring og omstilling | * Tidsbruk internt til kurs- og opplæringstiltak * Tidsbruk til planlegging og gjennomføring av omorganisering |

Tabell 8: Prissette kostnadsverknadar som ofte oppstår ved digitaliseringsprosjekt i privat næringsliv

|  |  |  |
| --- | --- | --- |
| Kostnadskategori | Beskriving | Eksempel |
| Investerings­kostnad | Kostnader knytt til etablering av mottaksløysingar og nødvendig systemutvikling i private verksemder | Eksempelvis måtte mange arbeidsgivarar oppgradere lønssystema sine ved innføring av A-ordninga (samla rapportering av lønns- og ansettelsesforhold) |
| Drifts- og vedlikehaldskostnadar | Drifts- og vedlikehaldskostnadar som oppstår i private verksemder som følge av tiltaket | Eksempelvis drift- og vedlikehaldskostnad knytt til nye eller oppgraderte system |
| Endrings- og omstillingskostnader | Kostnader knytt til opplæring og etablering av nye rutinar | For eksempel tidsbruk knytt til å endre rutinar og sette seg inn i nye system |

Tabell 9: Prissette kostnadsverknadar for privatpersonar

|  |  |  |
| --- | --- | --- |
| Kostnadskategori | Beskriving | Eksempel |
| Endrings- og omstillingskostnadar | Kostnader knytt til opplæring og etablering av nye rutinar for privatpersonar | For eksempel tidsbruk knytt til å endre rutinar og sette seg inn i nye system. |

Tabell 10: Ikkje-prissette nytte- og kostnadsverknadar som kan oppstå ved digitaliseringsprosjekt[[5]](#footnote-6)

|  |  |
| --- | --- |
| Nytte- og kostnadsverknadar | Beskriving |
| Kvalitet og service i offentleg tenestetilbod | Digitalisering av arbeidsprosessar kan påverke kvalitet og service på offentleg tenestetilbod gjennom. Eksempelvis vil mindre feil i saksbehandling auke kvaliteten på offentleg tenestetilbod. |
| Brukartilfredsheit, betre omdømme og tillit til offentleg sektor | Et digitaliseringsprosjekt kan påverke offentleg sektors brukartilfredsheit, omdømme og tillit. Eksempelvis gjennom enklare kommunikasjon med offentleg sektor. |
| Ivaretaking av personvern/samfunnssikkerhet | Digitaliseringsprosjekt kan påverke ivaretaking av personvern og risiko for at opplysningar kjem på avvege. Eksempel er at meir samanstilling av informasjon om en person/objekt føre til dårlegare ivaretaking av personvern/samfunnssikkerhet, medan betre IT-sikkerheit og tilgangskontroll kan betre ivaretaking av personvern/samfunnssikkerhet. |
| Miljøeffektar | Meir bruk av digitale løysingar framfor papirbaserte løysingar kan bidra til å redusere miljøbelastninga. |
| Konkurransevridande/konkurransemessige effektar | Digitaliseringsprosjekt kan medføre at konkurransen i marknaden blir påverka t.d. ved at nokre aktørar får en konkurransemessig fordel eller ulempe samanlikna med andre, eller ved at den private marknaden vert påverka på en eller annan måte. |
| Ringverknadar av digitaliseringsprosjekt[[6]](#footnote-7) | Digitaliseringsprosjekt i offentleg sektor kan legge til rette for meir digitalisering generelt. Digitalisering i ei offentleg verksemd kan ha positive ringverknadar for digitalisering i andre offentlege verksemder. |

1. <https://www.regjeringen.no/globalassets/upload/fin/vedlegg/okstyring/rundskriv/faste/r_109_2021.pdf> [↑](#footnote-ref-2)
2. Metodisk er verdsettelsen av tid i henhold til Finansdepartementets Rundskriv R-109/21, som anbefaler at tid i arbeid verdsettes som brutto reallønn og at fritid verdsettes til netto reallønn. [↑](#footnote-ref-3)
3. Timepris fritid er estimert basert på gjennomsnittlig månedslønn fra SSB for en heltidsansatt i statlig sektor med høyskoleutdannelse fratrukket skatt. [↑](#footnote-ref-4)
4. Forventet reallønnsvekst skal settes lik forventet årlig vekst i BNP per innbygger. [↑](#footnote-ref-5)
5. Verknadane er omtalt nøytralt ettersom dei både kan vere ein nytte- og kostnadsverknad. [↑](#footnote-ref-6)
6. [↑](#footnote-ref-7)